CELEX: C2005/069/11
Language: fi
Date: 2005-03-19 00:00:00
Title: Asia C-526/04: Cour de cassationin (Ranska) kauppa-, rahoitus- ja talousasioiden jaoston 14.12.2004 tekemällään päätöksellä esittämä ennakkoratkaisupyyntö asiassa Laboratoires Boiron SA vastaan Agence centrale des organismes de sécurité sociale

19.3.2005   
            
            
               FI
            
            
               Euroopan unionin virallinen lehti
            
            
               C 69/5
            
         Cour de cassationin (Ranska) kauppa-, rahoitus- ja talousasioiden jaoston 14.12.2004 tekemällään päätöksellä esittämä ennakkoratkaisupyyntö asiassa Laboratoires Boiron SA vastaan Agence centrale des organismes de sécurité sociale
   (Asia C-526/04)
   (2005/C 69/11)
   Oikeudenkäyntikieli: ranska
   Cour de cassationin (Ranska) kauppa-, rahoitus- ja talousasioiden jaosto on pyytänyt 14.12.2004 tekemällään päätöksellä, joka on saapunut yhteisöjen tuomioistuimeen 29.12.2004, Euroopan yhteisöjen tuomioistuimelta ennakkoratkaisua asiassa Laboratoires Boiron SA vastaan Agence centrale des organismes de sécurité sociale seuraaviin kysymyksiin:
   
               1)
            
            
               Onko yhteisön oikeutta tulkittava siten, että loi no 97-1164, du 19 décembre 1997, de financement de la sécurité sociale pour 1998 -nimisen lain 12 §:ssä säädetyn kaltaisen veron suorittamiseen velvollisella lääketehtaalla on saadakseen maksamansa veron takaisin oikeus vedota siihen, että tukkukauppias-jakelijat ovat saaneet valtiontukea, koska niillä ei ole velvollisuutta maksaa kyseistä veroa?
            
         
               2)
            
            
               Jos ensimmäiseen kysymykseen vastataan myöntävästi ja koska palautusvaatimuksen menestyminen saattaa riippua pelkästään vaatimuksen tekijän esittämästä näytöstä, onko yhteisön oikeutta tulkittava siten, että kansalliset säännökset, joiden mukaan palautuksen saamisen edellytyksenä on, että palautusvaatimuksen tekijä esittää näyttöä siitä, että tukkukauppias-jakelijoiden saama etu ylittää lisäkustannukset, joita niille aiheutuu kansallisessa lainsäädännössä niille asetettujen julkisen palvelun velvoitteiden täyttämisestä, tai siitä, että yhteisöjen tuomioistuimen asiassa Altmark Trans 24.7.2003 antamassa tuomiossa vahvistetut edellytykset eivät täyty, ovat todistussääntöjä, joiden vaikutuksesta verovelvollisen on käytännössä mahdotonta tai suhteettoman vaikeaa saada takaisin maksamansa Code de la sécurité socialen 245-6-1 §:ssä säädetyn kaltainen pakollinen vero – jonka palauttamista koskevan vaatimuksen verovelvollinen on tehnyt toimivaltaiselle viranomaiselle – sillä perusteella, että kyseisille tukkukauppias-jakelijoille myönnetty verovapautus on valtiontuki, joka on jätetty ilmoittamatta Euroopan yhteisöjen komissiolle?